Блумсбери

Блумсбери () — Лондонри интеллектуаллӑ пурнӑҫ аталаннӑ центр, Лондонӑн тӗп пайӗн (Шалти Лондон) анӑҫ енче (Вест-Энд) вырнаҫнӑ Камден районӗнчи (боровӗнчи) ӗлӗкхи район.

Ҫак районта йывӑҫ-тӗм йышлӑ лаптӑксем («скверсем») чылай — Рассел-сквер, Бедфорд-сквер, Блумсбери-сквер, Гордон-сквер тата ыттисем те. Вӗсенчен хӑш-пӗрисенче XVIII ӗмӗрте георг стилӗпе хӑпартнӑ малтанхи ҫуртсем упранса юлнӑ, ун чухне Лондонӑн ҫурҫӗр енче ҫӳрт-йӗр хӑпартас ӗҫ-пуҫа Расселсен кил-йышӗнчи Бедфорд герцогӗсем ертсе пынӑ.

Блумсберта вӗрентӳ учрежденийӗсем (Лондон университечӗ, Лондонӑн университетлӑ колледжӗ, драма ӳнерӗн патша академийӗ), пульницасем, ҫавӑн пекех Британи музейӗ вырнаҫнӑ. XX ӗмӗр пуҫламӑшӗнче кунта Блумсбери ушкӑнӗ ятпа паллӑ акӑлчан интеллектуалӗсен пысӑк сумлӑ кружокӗн пухӑвӗсем иртнӗ.

Ӑнлантарусем

 Каҫӑсем 
 Bloomsbury area guide


Категори:Лондон районӗсем